Marie Darrieussecq

Marie Darrieussecq  (født 3. januar 1969 i Bayonne i Frankrike) er en fransk forfatter. Hun underviser i litteraturhistorie i Lille.

 Liv og virke 
 Bakgrunn
Darrieussecq ble født i 1969 og vokste opp i en liten landsby i baskisk område, nær Bayonne. Hennes var tekniker,. Moren var professor for fransk litteratur. Dermed utviklet Marie allerede i tidlig barndom en intreresse for litteratur.

Utdannelse, tidlig virke
Hun har gått på École normale supérieure. Deretter studerte hun fransk litteraturhistorie på Sorbonne Nouvelle (Université de Paris III) og på Jussieu (Université de Paris VII) och disputerte i 1997 på en avhandling om Georges Perec, Michel Leiris, Serge Doubrovsky og Hervé Guibert. Hun underviste i litteraturhistorir i Université de Lille 1994–1997.

Forfatter
Mens hun fullførte sin doktoravhandling i fransk litteratur fullførte hun også sin første roman, Truismes, som ble utgitt i september 1996. Etter at denne boken fikk suksess og ble blant annet oversatt til norsk, sluttet hun sin forelesningsjobb ved Universitetet i Lille III for å konsentrere seg om sitt forfatterskap. Hennes første ektemann var en matematiker og hennes andre er en astrofysiker. Hun fødte en sønn i 2001 og en datter i 2004. Hun ble tildelt Prix Médicis i 2013 for romanen Il faut beaucoup aimer les hommes.

Det er flere gjentagende temaer i hennes romaner. Det vesentlige tema er forsvinning og fravær. Et annet tema er havet som en form for «minnebank». Det mest opplagte gjentagende trekket er en kvinnelig hovedfigur. Spørsmålet om identitet og tilhørighet er også et trekk hun kommer tilbake til. Hun har uttalt at «skriving er for meg en humanisme: det er om å forlate ens skinn og gå imot det Andre.» Innenfor dette har hun fokusert på den traumatiske legemlige omformingen og undersøkelsen av psykologiske grenser. Metamorfoser og spøkelser går således bokstavelig igjen i hennes romaner.

Hun støttet Ségolène Royals kandidatur ved presidentvalget i 2007.

 Bibliografi 
Romaner
 Truismes, 1996,  
 Naissance des fantômes, 1998,  
 Le Mal de mer, 1999, 
 Bref séjour chez les vivants, 2001, 
 Le Bébé, 2002,  
 White, 2003, 
 Le Pays, 2006, 
 Tom est mort, 2007,  
 Clèves, 2011,  
 Il faut beaucoup aimer les hommes, 2013, 
Novellesamlinger
 Claire dans la forêt, 2004, 
 Zoo, 2006, 
Biografier
 Être ici est une splendeur, 2016,  om Paula M. Beckers liv Utgivelser på norsk 
 Suggesjoner, oversettelse av  Truismes, av Sissel Lie, Gyldendal (1998) 
 Spøkelser, oversettelse av Naissance des fantômes, av Egil Halmøy, Gyldendal (2001) 
 Dønninger, oversettelse av Le Mal de Mer, av Bente Christensen, Gyldendal (2003)

 Referanser 

 Eksterne lenker 
 Presentasjon på Gyldendal Norsk Forlags nettsider 
 Offisielt nettsted for Marie Darrieussecq, opprettholdt av studenter og en professor ved fakultetet for fransk litteratur ved Universitetet på Rhode Island i USA
 La République des lettres. Bibliography / Biography of Marie Darrieussecq 
 EVENE.fr : Les mots du vide, intervju med Marie Darrieussecq ved Thomas Flamerion om Tom est Mort''

Kategori:Franske forfattere
Kategori:Personer fra Bayonne